Rikunarita-ORG/Wikinium huggingface dataset:
# Latva diasporo

**Latva diasporo** (latve *trimda*) estas formata de latvaj elmigrantoj, kiuj plejparte loĝas en Eŭropo, Nord-Ameriko kaj Aŭstralio. Plimulto de tiuj elmigrantoj forlasis Latvion dum la Dua mondmilito. Latvaj elmigrantoj estis ĉefe kontraŭuloj de Sovetunio kaj timis reokazon de stalinismaj reprezalioj, kaj kontraŭuloj aŭ sekvantoj de Nazia Germanio aŭ rifuĝintoj el la milito. Dum la sovetunia epoko, proksimume 150 000 latvoj loĝis ekster Latvio kaj Sovetunio .

## Historio

Latva luterana preĝejo en Otavo, Kanado
Post la fino de la Dua mondmilito, en liberigita Okcidenta Germanio loĝis 120 000 latvoj, inter ili 82 000 estis en rifuĝkampoj kaj 23 000 - en militprizonoj. Ankaŭ 3000 latvoj estis en rifuĝkampoj en Aŭstrio kaj preskaŭ 2000 en Danio. En Svedio estis 6000 latvaj rifuĝintoj, kiuj transiris la Baltan maron per boatoj

Post la kapitulacio de Germanio la Administrado de Unuiĝintaj Nacioj por helpo kaj renovigo, fondita en 1943 jaro, alprenis la zorgon pri rifuĝintoj. Laŭ la Jalta konferenco de la Aliancanoj, civitanoj de Sovetunio kaj Jugoslavio devis reveni al tiuj landoj sendepende al sia deziro. Sovetunio alprenis saman sendevigon. La 11-a de februaro estis subskribitaj la sovetunie-usonana kaj sovetunie-britia interkonsentoj pri ambaŭflanka repatriiĝo de civitanoj de Sovetunio, Usono kaj Britio. Sed latvoj ne estis konsiderataj ke civitanoj de Sovetunio laŭ la opinio de okcidentaj aliancanoj.

Socia deveno de latvaj elmigrantoj en Germanio en 1946 jaro estis tiu: oficistoj, policistoj, inteligencio estis 82%, kamparanoj - 12%, laboristoj - 3%.

## Vidu ankaŭ

* Diasporo

## Referencoj
# Blankaj kolombianoj

Kolombia kantisto Juanes devenas de eŭskaj migrantoj.
**Blankaj kolombianoj** estas kolombiaj descendantoj de Eŭropo kaj Mezoriento. Laŭ la censo de 2018, 87,58% de la populacio estas mestizoj aŭ blankoj. Aliaj fontoj deklaras ke blankuloj konsistigas la dua plej grandan etnon en la lando, post mestizoj, kun proporcio de 20% de la loĝantaro de Kolombio.

## Notoj

## Bibliografio

* Bushnell, David and Rex A. Hudson. "Racial distinctions". In *Colombia: A Country Study* (Rex A. Hudson, ed.). Library of Congress Federal Research Division (2010).
# Blankaj peruanoj

**Peruanoj** de eŭropa origino, laŭ internacie fidindaj fontoj, nune formas ĉirkaŭ 5% de la totala loĝantaro de Peruo - nome ĉirkaŭ 1,000,000 da personoj aŭ duonon plie laŭ la fontoj. Tradicie tiu grupo estas hegemonia en la politika, komerca, kaj diplomata sektoroj de la perua socio. Multaj personoj el eŭropa deveno mikse kun indianoj aŭ azianoj kreis tute novan demografian grupon nome "mestizoj". Nemiksitaj eŭropanoj loĝas ĉefe en Lima, Truĥijo, Ĉiklajo, Pjuro, Kahamarko kaj Arekipo.
Jene estas la ĉefaj etnaj devenoj de majoritato de eŭrop-descendaj peruanoj: hispanoj, italoj, germanoj (inkludes polojn aŭ germanpolojn pro Dispartigoj de Pollando), francoj, britoj, kroatoj kaj irlandanoj.

## Vidu ankaŭ

* Blankuloj
* Blankaj brazilanoj
* Blankaj kolombianoj
* Blankaj meksikanoj
* Latinamerikaj blankuloj
* Blankaj venezuelanoj
* Blankaj barbadanoj
* Blankaj novzelandanoj
* Kaldoŝoj

## Referencoj
# Blankaj venezuelanoj

**Blankaj venezuelanoj** estas neoficiala termino por priskribi la Venezuelajn civitanojn de eŭropa origino. Laŭ la oficiala censo de 2011, 42.2% el la loĝantaro memidentigas sin kiel blankuloj. Almenaŭ 60,6% el venezuelanoj estas el eŭropa praularo.

La praularo de Blankaj venezuelanoj devenas ĉefe el Hispanoj. Aliaj eŭropaj popoloj kiuj kontribuis estas: italoj, portugaloj, germanoj, francoj kaj angloj.

## Historio

Fraŭlino Universo 2009 Stefanía Fernández havis praularon de galega, rusa, pola, kaj ukraina devenoj.
Hispanoj setlis en Venezuelo dum la kolonia periodo. Plej el ili estis el Andaluzio, Galegio, Eŭskio kaj el Kanarioj. Ĝis la lastaj jaroj de la Dua Mondmilito, granda parto de eŭropaj enmigrantoj en Venezuelo venis el Kanarioj, kaj ties kultura efiko estis grava, kun rimarkinda influo al la disvolvigo de la hispana lingvo kun kanaria akĉento, ties kuirarto kaj kutimaro.

Komence de la produktado de nafto ekde la unuaj jardekoj de la 20a jarcento, civitanoj kaj entreprenoj el Usono, Unuiĝinta Reĝlando kaj Nederlando setlis en Venezuelo. Poste, meze de la jarcento, estis nova tajdo de origine enmigrantoj el Hispanio (ĉefe el Galegio, Andaluzio kaj Eŭskio), Italio (ĉefe el suda Italio kaj Veneto) kaj Portugalio (el Madejro) kaj novaj enmigrantoj el Germanio, Francio, Anglio, Kroatio, Nederlando, Mezoriento kaj aliaj eŭropaj landoj.

## Vidu ankaŭ

* Blankuloj
* Blankaj brazilanoj
* Blankaj kolombianoj
* Blankaj meksikanoj
* Blankaj peruanoj
* Latinamerikaj blankuloj
* Blankaj barbadanoj
* Blankaj novzelandanoj
* Kaldoŝoj

## Referencoj
# Grek-romia mondo

Mapo de la antikva mondo, centrita en Grekio.
La **Grek-romia mondo**, **grek-romia kulturo**, aŭ la termino grek-romia, komprenita de nuntempaj fakuloj kaj verkistoj, referencas al tiuj geografiaj regionoj kaj landoj kiuj kulture (kaj tiele historie) estis rekte, longdaŭre, kaj intime influitaj de lingvo, kulturo, registaro kaj religio de antikvaj grekoj kaj romianoj. Tiu koncepto referencas al la "Mediteranea mondo", nome la etendaj terpecoj centritaj en la basenoj de Mediteraneo kaj de Nigra Maro, nome "naĝejo" de Grekoj kaj Romianoj, t.e. kie hegemoniis la kulturaj rigardoj, ideoj kaj sentoj de tiuj popoloj.

Kiel jam menciita, la termino *Grek-Romia mondo* priskribas tiujn regionojn kiuj estis dum multaj generacioj submetitaj al la regado de Grekoj kaj poste de Romianoj kaj tiele akceptis aŭ estis devigitaj adopti ilin kiel mastroj kaj instruistoj. Tiu procezo estis helpita de ŝajne universala adoptado de la greka kiel la lingvo de intelekta kulturo kaj almenaŭ orienta komerco, kaj de la latina kiel lingvo por publika administracio kaj jura medicino, speciale en Okcidento (el la perspektivo de la Mediteranea Maro).

Kvankam tiuj lingvoj neniam iĝis la indiĝenaj lingvoj de la kamparanoj (nome plej granda majoritato de la loĝantaro), ili estis la lingvoj de urbanoj kaj de kosmopolitaj elitoj, kaj iel ili devenis en multnombraj dialektoj de tiuj kiuj loĝis ene de ampleksegaj teritorioj. Certe, ĉiuj elstaruloj, sendepende de siaj etnaj devenoj, parolis kaj verkis en greka kaj/aŭ latina. Tiele, la romia juristo kaj imperia kanceliero Ulpiano estis fenico, la grek-egipta matematikisto kaj geografo Ptolemeo estis romia civitano kaj la fama post-konstantenaj pensuloj Johano Krizostomo kaj Aŭgusteno de Hipono estis parte siria kaj parte berbera, respektive. La historiisto Jozefo Flavio estis judo sed li verkis kaj parolis en greka kaj estis romia civitano.

## Vidu ankaŭ

* Romia Imperio
* Antikva Grekio
* Grek-romia antikvo
* Helenigo
* Latinigo
* Helenismo

## Fontoj

* Sir William Smith (eld). *Dictionary of Greek and Roman Geography*. London: Spottiswoode and Co, 1873.
* Simon Hornblower and Antony Spawforth (ed). *Oxford Classical Dictionary*. Oxford University Press, 2003.
# Plano

| Plano |
| --- |
| **lerteco speco de procezo**  |
| **procezo • aktiveco** |
|

|  Partoj |
| --- |
|  | corporate planning (en)   vd |

 |
| **Agokampo** | plano • planita procezo |
|  |

Atleto planas la vojon kiun ŝi faros dum murgrimpada konkurso.
**Plano** ankaŭ estas desegno prezentanta konstruon, urbon aŭ regionon kaj montranta la situacion, la proporciojn kaj la rilatojn de la diversaj partoj. Vidu artikolon plano.

**Planado** estas konscia kogna ago, kiun homo faras por prepari por estontaj eventoj aŭ por atingi celon. Kiel mensa preparo de onta agado sur la bazo de prognozo, ĝi estas kreado de plano, pripensita agosekvo por iri de elirstato al finstato, al celo. Por planado oni uzas spertojn kaj memorigitajn sciojn.

Efika planado povas helpi personon eviti erarojn, aŭ redukti la verŝajnecon de ili.

La planadprocezo implikas fari decidojn inter la agadelektoj haveblaj al la persono kaj organizi la elektitan ordon de agoj. La produkto de la planadoperacio estas la formuliĝo de plano, kiu gvidos la konduton de la persono kaj la manieron kiel li agas en la medio.

## Efikoj

Male al hazarda aŭ impulsema ago bazita sur impulsoj, la planadprocezo postulas la ekzercon de pensado kaj memregado. Sekve, ekzistas diversaj faktoroj kaj kapabloj kiuj povas plibonigi onies planadkapablon. Ekzemple: administraj funkcioj, interna parolado, pensado, kapablo solvi problemojn (problemsolvado), aktivigo de metakogno kaj pli.

La kapablo plani povas esti tuŝita de kogna biaso, logika misrezono (paralogismo) aŭ certa pensmaniero, socia premo, kaj pli.

Difektita planadkapablo estas unu el la karakterizaĵoj de atentodeficita malordo.

## Fiziologiaj kaj neŭralaj mekanismoj

La homa menso kapablas subteni siajn ambiciojn atingi diversajn celojn.

Unu el la funkcioj de la fruntlobo estas planado . La antaŭfronta kortekso transdonas informojn al la striato, kiu dependas de ĝi por gvidi konduton al dezirata celo kaj akiri plifortigojn. Li faras tion elektante la necesajn agojn kaj aranĝante ilin en maniero, kiu kondukos al la plenumo de la celo .

Dopamino estas neŭrotransmitoro implikita en planaj procezoj.

La spaca informo ricevita de la sensoj estas prilaboritaj de la cerbo, kiu plifirmigas la spacan percepton uzatan de la motora sistemo por planado de estontaj agoj . La suplementa motora areo (SMA) estas parto de la kortekso implikita en diversaj aspektoj de planado de movado.

## Referencoj

## Vidu ankaŭ

* Planimetrio
* Planita ekonomio
* Oportunismo
* Prospekta teorio
* Tempadministrado
* Penŝnuro
# Grenado (eksplodaĵo)

Tiu ĉi artikolo klarigas pri la eksplodaĵo grenado. Vidu ankaŭ la artikolon pri la lando Grenado, pri la mineralo grenato, kaj pri la frukto granato. La frukto ankaŭ inspiris la heraldikan formon "granato".

**Grenado** estas - origine rondeca - ujo plenigita per eksplodigebla substanco, en la originaj grandeco kaj formo komparebla al la frukto granato, uzata kiel armilo en armeaj bataloj. De la frukta nomo devenas la armila nomo. Origine temis pri ujo plenigita per nigra pulvo, kiun soldato aktivigas per bruligo de eksplodiga ŝnuro aŭ per eltiro de eksplodiga mekanismo, kaj tuj poste permane ĵetas direkte al la loko kie eksplodu la armilo. En multaj armeoj ekestis specifa grupo de soldatoj specialigitaj pri tiu tasko - ili ricevis la nomon "grenadisto". Poste ankaŭ ekestis pafiloj por grenadoj, kaj tiujn ne plu permane ĵetatajn armilojn oni kutime nomas "artileriaj grenadoj". Nur en la 19-a jarcento la nomo de grenado limiĝis al pli etaj eksplodiloj kaj la pli grandaj ricevis la nomon bombo.

Ankaŭ por infanteriaj soldatoj konstruiĝis pli etaj, porteblaj grenadopafiloj.

* 60-centimetra grenado de la pafilo *Thor*
* permane ĵetenda grenado *M-61*
* grenado de la kontraŭtanka armilo *PIAT*
* infanteria pafila grenado

La uzo de ĥemiaj kaj biologiaj plenigaĵoj de grenadoj estas malpermesata fare de la internacia juro (Konvencioj de Ĝenevo, Konvencio pri Biologiaj Armiloj, Konvencio pri Ĥemiaj Armiloj), kaj same malpermesatas la uzo de eksplodigaj kaj bruligaj armiloj kun pezo de malpli ol 400 gramoj (Konvencio de Sankt-Peterburgo).

Permana reaktiva grenado (ankaŭ PRG, permana kontraŭtanka grenadĵetilo) estas senglita armilo, ĉe kiu estas por transporto de pafaĵo al celo uzita reaktiva movumo laŭ principo de leĝo de agado kaj reagado.

## Vidu ankaŭ

* Grenadoĵetilo
# Freneza sciencisto

| Freneza sciencisto |
| --- |
|  |
| **rolfako fikcia profesio**  |
| Informoj |
|  |

Stereotipo de freneza sciencisto, kiu aperas en bildliteraturo
La **freneza sciencisto** estas stereotipo de sciencisto, kiu aperas en la verkoj de fikcioj. Li (aŭ ŝi) povas esti maliculo kaj danĝera, aŭ servanto (laŭ- aŭ kontraŭ-vole) de maliculo, krimulo, malamika regno...

Sub-specio de freneza sciencisto estas la distrita sciencisto, bonvolema, sed kiu, pro siaj distriĝemo kaj nesingardemo, estigas katastrofojn.

La freneza sciencisto estas montrita kiel obsedata pri scienco: li kredas ke la scienco estas ĉiopova kaj superas moralon. Li mastrumas altajn teknologiojn tre antaŭenirantajn sur la nuntempa epoko. Li tute mankas je komuna senso; kreas mortigivajn armilojn, substancojn aŭ kreitaĵojn sen pripensi la konsekvencojn, faras danĝerajn eksperimentojn sur homaj kobajoj (foje eĉ sur si mem), neglektas ĉiujn antaŭprotektojn... tiu, kiu kuntrenas tragediojn.

Ne estas facile determini kiu povas esti konsiderata freneza sciencisto, kaj tre ofte pro diversaj tialoj; tiele oni povas aludi al Nikola Tesla, Albert Einstein, Leonardo da Vinci ktp.

## Motivoj

La motivoj de la frenezaj sciencistoj povas esti:

* La nura scienco : la freneza sciencisto faras esplorojn kaj eksperimentojn nur por pruvi, ke siaj teorioj estas pravaj, kaj rebati al siaj kolegoj kiuj mokis aŭ malrespektis lin.
* Megalomanio: la freneza sciencisto volas pruvi, ke li estas plej granda geniulo el la mondo, kaj esti admirata (aŭ timata) de la tuta mondo.
* Avido de riĉeco : la freneza sciencisto estas krimulo, serĉanta rabi monon aŭ riĉaĵojn.
* Venĝemo : la freneza sciencisto dediĉis sian vivon por sin venĝi kontraŭ potenca malamiko aŭ ŝtato.
* Idealismo: la freneza sciencisto sincere kredas esti trovinte la recepton de la universala feliĉo kaj li klopodas fariĝi *Mastro de la Mondo* por apliki sian recepton al la tuta homaro.

## Frenezaj sciencistoj en literaturo

En 1816, kun Frankenŝtejno de Mary Shelley, kaj en 1896 La Insulo de la D-ro Moreau de H. G. Wells, aperas doktoroj, por kiu scienca eksperimento pasas antaŭ moralo. La Kapitano Nemo, en Dudek mil leŭgoj sub la maroj de Jules Verne (1869) estas obsedata de venĝo kontraŭ la Brita imperio. Dr-o Jekyll de Robert Louis Stevenson (1886) provas sur li-mem drogon, kiu liberas liajn malbonajn instinktojn.

En la 20-a jarcento, la unuaj superfiuloj" aperas en la popularaj romanoj (sciencfikcio, fantasto...) : Dr-o Cornelius (Gustave Le Rouge, 1911), Fantomas (Pierre Souvestre kaj Marcel Allain, 1911), Dr-o Fu Manchu (Sax Rohmer, 1912),
Sinjorino Atomo, (André Caroff, 1964) aŭ, pli parodie, Furax, (Pierre Dac kaj Francis Blanche, 1951).

En la bildliteraturo kaj kinarto, la frenezaj sciencistoj estas plej oftaj malamikoj de la superherooj aŭ de la spionoj, kiel James Bond.

## Noto kaj referencoj
# Kontraŭterorismo

Israelaj YAMAM soldatoj, kontraŭterorisma unuo de la Israela Polico, en trejnado kun speciale trejnita hundo.
Usonaj oficeroj de la Dogana kaj Landlimprotekta Administracio
Publikigante fotojn de serĉataj teroristoj de la islama frateco fare de la egipta polico.

Tiu ĉi metodo publikigi bildojn kaj nomojn de ĉefe altrangaj teroristoj kaj instigi civitanojn ekstradicii ilin (foje akompanate de granda mona rekompenco), estas akceptita metodo de reĝimoj batalantaj kontraŭ terorismaj organizaĵoj.
**Kontraŭ-terorismo** estas iniciatoj, proceduroj kaj strategioj, kiujn registaroj, militfortoj kaj aliaj grupoj uzas por batali tion, kion ili kredas esti terorismo .

Kontraŭterorismo ne estas specifa por iu ajn areo aŭ organizo kaj implikas entojn ĉe ĉiuj niveloj de socio. Tiuj tuŝitaj kaj implikitaj en kontraŭterorismaj agadoj estas multaj: Komercoj kiuj enhavas registarajn datumojn. La polico, fajrobrigadistoj kaj kriz-kuraca helpo havas kriz-planojn por teroraj atakoj. Armeoj faras bataloperaciojn kontraŭ terorismo, ofte uzante specialajn rotojn. La kreado de specialaj kontraŭterorismaj teamoj implikas ĉiujn segmentojn de socio kaj diversajn ŝtatorganizojn. Falsa propagando kaj endoktrinigo estas la bazo de terorismo. Tiel, kompreni ĝian profilon kaj funkciadon pliigas la kapablon kontraŭstari terorismon pli efike .

La terminoj kontraŭterorismo kaj kontraŭteroro foje estas uzataj interŝanĝe. En principo, tamen, estas diferenco:

* *Kontraŭ-terorismo* estas diversaj preventaj rimedoj por malhelpi teruron, ekzemple per inteligenteco kaj diversaj rimedoj por ĉesigi agojn, ekzemple per esploro kaj persekuto.
* *Kontraŭ-teroro* estas ofendaj mezuroj kun la uzo de forto por malhelpi teroristajn atakojn.

La unua taktika (dediĉita) kontraŭterorisma unuo estis GSG 9 de la germana Federacia Polico, formita en respondo al la Munkena masakro de 1972 .

## Referencoj

## Vidu ankaŭ

* Milito kontraŭ terorismo

## Eksteraj ligiloj

* Usona Buroo de Kontraŭterorismo
* Britia kontraŭterorisma policado
* "Publika ordo kaj sekureco" – Internacia projekto pri kontraŭbatalado de krimo kaj terorismo
# Commodore PET

| Commodore PET |
| --- |
|  |
| **modelo de komputilo**  |
| **Dum** | oktobro 1977 - nekonata/nuntempe |
| **Antaŭulo** | KIM-1 |
| **Sekvanto** | Commodore VIC-20 |
|  |

La **Commodore PET** estas gamo de personaj komputiloj produktitaj ekde 1977 fare de Commodore International. Unuopa kazo kombinas la ĉefprocesoron MOS Technology 6502, la programlingvon Commodore BASIC en nurlegebla memoro, klavaron, unukoloran ekranon, kaj, en fruaj modeloj, kasedilon.

La evoluo de la sistemo komenciĝis en 1976, kaj ĝi estis montrita kaj vendata kiel la unua persona komputilo por la ĝenerala publiko okaze de la Consumer Electronics Show de januaro 1977. La nomo "PET" estis sugestita de Andre Souson post kiam li vidis dorlotajn rokojn en Los Gatos, Kalifornio, kaj deklaris, ke ili kreos "dorlotkomputilon". Ĝi estis poste malantaŭnomita kiel **Personal Electronic Transactor**. La revuo *Byte* aludis al la PET, Apple II kaj Tandy TRS-80 kolektive kiel la "triunuo de 1977".

Post la komenca modelo PET 2001, la dezajno estis ĝisdatigita tra serio de modeloj kun pli da memoro, pli bona klavaro, pli granda ekrano, kaj aliaj modifoj. La sistemoj estis bone vendataj en la edukmerkatoj de Kanado kaj Usono, kaj ankaŭ por komerca uzo en Eŭropo. La produktado de la serio PET ĉesiĝis en 1982 post la vendo de ĉirkaŭ 219,000 maŝinoj.

## Referencoj
# Dota 2

| Dota 2 |
| --- |
| Disvolvo | Valve Corporation |
| Eldoninto | Valve Corporation |
| Distribuo | Steam |
| Scenaro | Ted Kosmatka |
| Muziko | Jason Hayes |
| Dato de lanĉo | Julio 9, 2013 |
| Serio | Dota |
| Antaŭita de | Defense of the Ancients |
| Versio | 7.32e (de Marto 6, 2023) |
| Platformo | Vindozo Linux Mac OS X |
| Licenco | nelibera permesilo |
| Ĝenro | Multludista enreta ludo, realtempa strategiludo |
| Ludomaniero | multludista videoludo |
| Lingvo | 26 lingvojn (Inter: Angla lingvo, franca lingvo, germana lingvo, hispana lingvo, ĉina lingvo, korea lingvo, rusa lingvo, pola lingvo, portugala lingvo, rumana lingvo, turka lingvo) |
| Regilo | komputila klavaro |
|  |

Dota 2 (*Defense of the Ancients 2*) estas enreta videoludo por multludantoj de Valve Corporation por Vindozo aŭ Linukso aŭ Mac OS X.

## Ludmaniero

Ludantoj ordiĝas en du paraj teamoj de herooj (angle: *Heroes*), kvin kontraŭ kvin. Ekde la 12-a de decembro 2016, kiam la versio 7.0 estis elsendita, ekzistas 113 herooj por elekti. Ĉiu ludanto komencas ĉe kontraŭaj flankoj de mapo en areo nomata la "fonto" (angle : "Fountain"), proksime tiel nomata la *Ancient*. Teamo venkas la matĉon kiam la *Ancient* de la kontraŭa teamo estas detruita. Por detrui la *Ancient*, ĉiu teamo devas batali tra turoj kiuj lokas laŭ pado al ĉiu bazo, nomita *vojeto* (angle: *Lane*). Survoje, ĉiu ludanto gajnas nivelojn per mortigado de Herooj kaj Sbiroj (angle: *Creeps*, roluloj kiuj senĉese regeneras kaj atakas la kontraŭan teamon, ne kontrolita de ludantoj) de la kontraŭa teamo, kaj per mortigado de neŭtralaj monstroj. Kompletigante objektivojn rekompencos oro (angle: *gold*) al ludantoj, kiu estas uzata por aĉeti utilaĵojn.

## Eksteraj ligiloj

* Oficiala retejo
# PC Magazine

|  |
| --- |
| PC Magazine |
|  |
| **revuo** |
|

---

 |
| Lando |  Usono |
| Urbo | Novjorko |
| Establodato | Februaro 1982 |
| Posedata de | Ziff Davis vd |
| Ĉesigita publikado | Januaro 2009 (papera) |
| ISSN | 0888-8507 |
|

---

 |
| Retejo |  |
|  |

PC Magazine (mallongigita kiel PCMag) estas usona komputila magazino eldonita de Ziff Davis. Presita eldono estis publikigita de 1982 ĝis januaro 2009. Publikigo de retaj eldonoj komenciĝis malfrue en 1994 kaj daŭras ĝis nun.

*PC Magazine* provizas recenzojn kaj antaŭrigardojn pri la plej novaj aparataro kaj programaro por profesiuloj en informteknologio. Aliaj regulaj sekcioj inkluzivas kolonojn de la longtempa ĉefredaktoro Michael J. Miller ("*Forward Thinking*"), Bill Machrone, kaj Jim Louderback, sed ankaŭ :

* "*First Looks*" (kolekto de recenzoj pri ĵus eldonitaj produktoj)
* "*Pipeline*" (kolekto de mallongaj artikoloj kaj fragmentoj pri evoluoj en la komputilindustrio)
* "*Solutions*" (kiu enhavas diversajn gvidilojn)
* "*User-to-User*" (sekcio en kiu la fakuloj de la revuo respondas demandojn senditajn de legantoj)
* "*After Hours*" (sekcio pri diversaj komputilaj amuzproduktoj; la nomo "After Hours" estas heredaĵo de la tradicia orientiĝo de la revuo al komerca komputado.)
* ""*Abort, Retry, Fail?*" (humurpaĝo komence de la revuo, kiu dum kelkaj jaroj estis konata kiel "Backspace" kaj poste fariĝis la lasta paĝo).

Dum pluraj jaroj en la 1980-aj jaroj, *PC Magazine* dediĉis gravan atenton al programado por IBM PC kaj ties kongruaj maŝinoj en programlingvoj kiel Turbo Pascal, BASIC, asembla lingvo kaj C. Charles Petzold estis unu el la rimarkindaj verkistoj pri programado-temoj.

Redaktoro Bill Machrone skribis en 1985, ke se artikolo ne taksas produktojn aŭ plibonigas produktivecon, "*ŝajne ĝi ne apartenas al PC Magazine*".

## Referencoj

## Eksteraj ligiloj

* Oficiala retejo (angle)
# Anekso

Germanaj kaj Aŭstriaj limpolicanoj malmuntas landlimejon en 1938.
**Anekso** estas enpreno de fremda teritorio en sian regnon, aligo de io malpli grava kaj neĉefa al io ĉefa kaj pli grava. Klasika ekzemplo estas okazo, kiam venkinto de armita konflikto parte aŭ tute aneksas la teritorion de kontraŭulo.

Post la Dua Mondmilito, anekso de fremda teritorio ofte ne akiras internacian agnoskon flanke de ceteraj ŝtatoj, pro tio, aneksanta ŝtato ĝenerale referencis al "moralaj" aŭ historiaj kialoj de anekso. Tiel Ĉinio pretendas ke Tibeto "ĉiam estis parto de Ĉinio", kaj Israelo pretendis "sekurecajn kialojn" por anekso de Golanaj Altaĵoj.

## Ekzemploj de anekso

* Usono aneksas Teksason — 1848,
* Hispanio aneksas Dominikanan respublikon — 1861,
* Nordgermana Federacio aneksas francajn Alzacon kaj Lorenon — 1871
* Havajaj insuloj aneksitaj de Usono — 1898,
* Bosnio kaj Hercegovino aneksita de Aŭstrio-Hungario — 1908,
* Japanio aneksas Koreion — 1910,
* Granda Britio aneksas Kipron — 1914,
* Etiopio aneksita de Italio — 1936,
* Germanio aneksas Aŭstrion — 1938 (La historia evenot estas konata kiel la Anschluss; ofte oni disputas pri tio, kiom la anekso de Aŭstrio al Germanio estis unuflanka kaj perforta),
* Orienta Pollando aneksita de Sovetunio — 1939,
* Sovetunio aneksas ŝtatojn ĉe Balta maro: Litovion, Latvion, Estonion kaj la rumanan Besarabion — 1940,
* Sud-Afrika respubliko aneksas Namibion — 1949,
* Tibeto aneksita de Ĉinio — 1949,
* Orienta Jerusalemo aneksita de Jordanio — 1950,
* Portugala Barato aneksita al Barato — 1954-1962
* Indonezio aneksas Orientan Timoron — 1975,
* Barato aneksas Sikimon — 1975
* Orienta Jerusalemo aneksita de Israelo — 1980,
* Golanaj Altaĵoj apartenantaj al Sirio aneksitaj de Israelo — 1981,
* Irako aneksas Kuvajton — 1990, kio kaŭzis Golfan Militon
* Rusio aneksis Krimeon — 2014 (agnoskita kiel parto de Rusio de jenaj ŝtatoj: Afganio, Nikaragvo, Nord-Koreio, Sirio, Sudano, Venezuelo)

## Vidu ankaŭ

* *Anschluss*
* Dispartigoj de Pollando-Litovio
* Invado

## Referencoj